Teen Ystävät

Teen Ystävät ry on vuonna 2003 perustettu suomalaista teekulttuuria edistävä yhdistys, joka puhuu muun muassa irtoteen ja kannussa haudutetun teen puolesta. Yhdistys pyrkii lisäämään tietoa teen eri lajeista ja valmistustavoista sekä parantamaan teetarjontaa kahviloissa. Yhdistyksellä oli vuonna 2017 noin 300 jäsentä.

Yhdistyksen perustivat helmikuussa 2003 toimittaja, tietokirjailija Pirkko Arstila, Patrick Scheinin, Mikko Teräs ja Erkki Liikanen. Varapuheenjohtaja oli 2017 Petra Tandefelt, hänen jälkeensä Katriina Jordan-Westermark. Arstila suivaantui saatuaan ravintolassa hintavan aterian lopuksi teetarjoiluna keitettyä vettä ja teepussin. Hän kirjoitti kokemuksensa seurauksena suomalaisen teekulttuurin tilasta ET-lehteen kolumnin, josta hän sai paljon palautetta ja yhteydenottoja. Perustettu teeyhdistys sai paljon näkyvyyttä lehdistössä. Arstila toimi myös pitkään yhdistyksen puheenjohtajana.

Vuodesta 2015 alkaen Teen Ystävät on viettänyt Teen päivää Tean nimipäivänä 6. helmikuuta. Valtakunnallista Teen viikkoa vietetään helmikuussa sillä viikolla, jolle Tean nimipäivä asettuu. Teen viikolla on eri vuosina oma teemansa.Vuonna 2017 järjestettiin teekävely eli Tee Walk. Vuonna 2022 teemana oli Teetä ja tarinoita.

Suomessa teekulttuuri nojautuu paljolti englantilaiseen ja venäläiseen perinteeseen. Yhdistys on myöntänyt vuodesta 2006 alkaen kunniakirjoja tahoille, jotka ovat edistäneet merkittävästi teekulttuuria Suomessa.. Yhdistyksen Teen lehvä -tunnuksen on suunnitellut muotisuunnittelija Jukka Rintala.

Teen ystävien puheenjohtajana Arstila ottaa kantaa pussiteehen, että sitäkin on laadukasta, mutta tavallisimmissa markettipusseissa on hänen mukaansa "lattialta lakaistua nöhtää".

Vuonna 2022 korona-aikana Teen Ystävät ry järjesti teemaisteluita etänä.

Teen Ystävät ry puheenjohtajat 
 Petra Tandefelt 2019–
 Pirkko Arstila 2003-2018

Teen Ystävät ry kunniajäsenet 
 Pirkko Arstila (kunniapuheenjohtaja)
 Irmeli Roti
 Helena Petäistö
 Pekka Nihtinen

Lähteet

Viitteet

Kirjallisuutta 
  2. p. 2022 ISBN 978-952-483-427-8 (ilmstyy 2/2023)

Aiheesta muualla 
 
 Teen Ystävät ry:n verkkosivut

Tee
Suomalaiset järjestöt